ທ່ານ ແຄຣີ ເວົ້າລົມເລື້ອງ ຄວາມ​ກັງວົນ​ ຂອງພວກປະເທດ ໃນອ່າວເປີເຊຍ ກ່ຽວກັບຂໍ້ຕົກລົງນິວເຄລຍກັບອີຣ່ານ
ທ່ານ ແຄຣີ ໄດ້ເຂົ້າຮ່ວມກອງປະຊຸມ ກັບບັນດາຄູ່ຕຳແໜ່ງ ຈາກ 6 ປະເທດໃນອ່າວ​ເປີ​ເຊຍ ເພື່ອປຶກສາຫາລືເລື້ອງ ຄວາມກັງວົນຕ່າງໆ ກ່ຽວກັບຂໍ້ຕົກລົງ ດ້ານໂຄງການນິວເຄລຍຂອງອີຣ່ານ.
ລັດຖະມົນຕີຕ່າງປະເທດສະຫະລັດ ທ່ານ ຈອນ ແຄຣີ ພວມພົບປະ ກັບບັນດາຄູ່ຕຳແໜ່ງ ຂອງ 6 ປະເທດ ຈາກສະພາການຮ່ວມມືເຂດ ອາວເປີເຊຍ ຫຼື GCC ໃນວັນຈັນມື້ນີ້ ໃນຂະນະທີ່ ທ່ານ ຫາທາງ ຜ່ອນຄາຍຄວາມກັງວົນຕ່າງໆ ກ່ຽວກັບຂໍ້ຕົກລົງໂຄງການນິວເຄລຍ ຂອງອີຣ່ານ ກັບນາໆຊາດ ເມື່ອເດືອນແລ້ວນີ້ ການເຈລະຈາ ກັບລັດຖະມົນຕີຕ່າງປະເທດ ຈາກປະເທດ ຊາອຸດີ ອາຣາເບຍ, ບາຫ໌ເຣນ, ຄູເວດ, ກາຕ້າ, ໂອມານ ແລະ ສະຫະລັດ ອາຣັບເອເມີເຣັສ ມີຂຶ້ນຫຼັງຈາກທີ່ ປະທານາທິບໍດີ ສະຫະລັດ ທ່ານ ບາຣັກ ໂອບາມາ ໄດ້ຈັດກອງປະຊຸມສຸດຍອດ ກັບບັນດາຜູ້ຕາງໜ້າ ຈາກພວກປະເທດດັ່ງກ່າວ ເມື່ອເດືອນພຶດສະພາຜ່ານມາ ທ່ານ ໂອບາມາ ໄດ້ກ່າວວ່າ ສະຫະລັດ ຈະເພີ້ມການຮ່ວມມືດ້ານຄວາມໝັ້ນຄົງ ໃຫ້ແໜ້ນແຟ້ນຂຶ້ນ ລວມທັງຈັດການ ຝຶກຊ້ອມລົບຮ່ວມກັນ ເພີ້ມຄວາມສະດວກ ໃນການຊື້ຂາຍອາວຸດຕ່າງໆ ໃຫ້ໄວຂຶ້ນ ແລະ ຊ່ວຍໃນການຕິດຕັ້ງ ລະບົບລູກສອນໄຟຂີປະນາວຸດ ໃຫ້ມີການປະສານງານກັນຫຼາຍຂຶ້ນ ສະມາຊິກຂອງສະພາ GCC ບາງສ່ວນ ໄດ້ຍົກຄວາມກັງວົນຕ່າງໆຂຶ້ນມາ ວ່າ ການຜ່ອນ ຜັນມາດຕະການລົງໂທດໃຫ້ອີຣ່ານນັ້ນ ອັນເປັນສ່ວນສຳຄັນຂອງຂໍ້ຕົກລົງ ອາດອະນຸຍາດ ໃຫ້ອີຣ່ານ ຂະຫຍາຍອິດທິພົນຂອງຕົນອອກໄປ ແລະ ຈະມີຜົນເຮັດໃຫ້ຂາດສະຖຽນລະພາບ ໃນຂົງເຂດແຫ່ງນີ້ ບັນດາເຈົ້າໜ້າທີ່ໃນອ່າວເປີເຊຍ ຍັງໄດ້ຍົກເອົາຄວາມກັງວົນຕ່າງໆ ຂຶ້ນມາອີກ ທີ່ວ່າ ອີຣ່ານຈະໃຊ້ເງິນທຶນອັນໃໝ່ນີ້ ເພື່ອເພີ້ມການສະໜັບສະໜູນຂອງຕົນ ຕໍ່ກຸ່ມຫົວຮຸນແຮງຕ່າງໆ ເຊັ່ນ ກຸ່ມ Hezbollah ນັ້ນ ລັດຖະມົນຕີຕ່າງປະເທດ ຊາອຸດີ ອາຣາເບຍ ທ່ານ Adel bin Ahmed al-Jubeir ໄດ້ມີ ທ່າທີ ສະເໜີໃຫ້ການສະໜັບສະໜູນ ຕໍ່ຂໍ້ຕົກລົງດັ່ງກ່າວໜ້ອຍໜຶ່ງ ຫຼັງຈາກທີ່ຂໍ້ຕົກລົງໄດ້ ບັນລຸເມື່ອເດືອນແລ້ວນີ້ ໂດຍກ່າວວ່າ ປະເທດຂອງທ່ານ ຈະ  ຂໍ້ຕົກລົງ ໃດໆ ທີ່ຈະຮັບປະກັນວ່າບໍ່ໃຫ້ ອີຣ່ານ ຢູ່ທີ່ນອກກອງປະຊຸມ ຂອງວັນຈັນມື້ນີ້ ທ່ານ ແຄຣີ ແລະ ທ່ານ ຈູແບຣ ມີກຳນົດທີ່ຈະພົບ ປະກັນ ພ້ອມດ້ວຍ ລັດຖະມົນຕີຕ່າງປະເທດ ຣັດເຊຍ ທ່ານ Sergei Lavrov ສຳຫລັບ ອັນທີ່ເຈົ້າໜ້າທີ່ອາວຸໂສ ຂອງກະຊວງການຕ່າງປະເທດ ກ່າວວ່າ ຈະລວມມີການປຶກສາ ຫາລື ເລື້ອງວິກິດການ ທີ່ຍັງມີຢູ່ຕໍ່ໄປ ໃນຊີເຣຍ ທ່ານ ແຄຣີ ເດີນທາງໄປເຖິງ ນະຄອນຫຼວງ ໂດຮາ ຂອງກາຕ້າ ເມື່ອຕອນຄ່ຳວັນອາທິດ ວານນີ້ ຫຼັງຈາກທີ່ໄດ້ ໃຊ້ເວລາສ່ວນໃຫຍ່ຢູ່ໃນອີຈິບ ໃນກອງປະຊຸມເຈລະຈາແຜນຍຸດ ທະສາດ ກັບລັດຖະມົນຕີຕ່າງປະເທດ ອີຈິບ ທ່ານ Sameh Shoukry ທີ່ເພັ່ງເລັງໃສ່ ເລື້ອງຄວາມໝັ້ນຄົງ ແລະ ບັນຫາອື່ນອີກດ້ວຍ